Ladas z Argosu

Ladas (Ladas) bol olympijský víťaz v behu na dlhú trať v 5. stor. pred Kr.

Ladas z Argu zvíťazil v Olympii na 80. hrách v roku 460 pred Kr. v behu na dlhú trať (dolichos), v disciplíne, ktorú zaviedli na 15. hrách roku 720 pred Kr..Eusebios, Kronika 2,193. Dĺžka behu bola v rôznych časoch rôzna, ale nikdy nemala menej ako sedem stadií (stadion mal v Olympii dĺžku 192,27 metra, 600 stôp) a viac ako dvadsaťštyri stadií. (1356 a 4615 metrov).

Staroveký autor Pausanias uvádza, že Ladas po prebehnutí cieľovej roviny od vyčerpania stratil vedomie a počas prevozu naposledy vydýchol.Pausanias, Periégésis tés Hellados, 3,21,1.  Telo Lada pochovali na mieste jeho úmrtia pri spartskej vojenskej ceste (arkádska cesta) neďaleko rieky Eurotas a neskôr mu tam postavili pamätník. Jeho rodáci mu dali zhotoviť sochu, ktorú umiestnili do najveľkolepejšieho chrámu v Argu, do svätyne boha Apolóna Lykia.Pausanias, Periégésis tés Hellados, 2,19,3-7.

 Referencie a bibliografia 


 Pozri aj 
 Zoznam olympijských víťazov staroveku

Kategória:Starovekí športovci z Argosu
Kategória:Víťazi starovekých olympijských hier v dolichu